Dnešná doba pokročila natoľko, že optická CD/DVD mechanika nie je nutná. Navyše, za pár desiatok eur dokážete k notebooku pripojiť externú CD/DVD mechaniku. Z hľadiska praktickosti je výhodou, ak so sebou nemusíte nosiť externú mechaniku a notebook ju má integrovanú. Hoci dnes skôr využijete cloud úložiská, stiahnete programy z internetu alebo využijete flash či externé pevné disky, chýbať vám mechanika bude práve vtedy, ak do ruky dostanete CD alebo DVD disk. Notebook s CD mechanikou tak má svoje výhody, no rozhodne sa bez tohto prvku výbavy zaobídete.